Predlog SKLEP SVETA o podpisu in začasni uporabi Protokola o spremembi Sporazuma o skupnem zračnem prostoru med Evropsko unijo in njenimi državami članicami ter Republiko Moldavijo zaradi upoštevanja pristopa Republike Hrvaške k Evropski uniji v imenu Evropske unije in njenih držav članic /* COM/2015/059 final - 2015/0034 (NLE) */





OBRAZLOŽITVENI MEMORANDUM 1) Ozadje predloga 110 || · Razlogi za predlog in njegovi cilji / splošno ozadje Sporazum o skupnem zračnem prostoru med Evropsko unijo in njenimi državami članicami ter Republiko Moldavijo je bil dogovorjen na podlagi Sklepa Sveta z dne 16. junija 2011 o odobritvi začetka pogajanj. Sporazum je bil podpisan 26. junija 2012. 120 || Republika Hrvaška je k Evropski uniji pristopila 1. julija 2013. V skladu s členom 6(2) Akta o pogojih pristopa se je Hrvaška zavezala, da bo pristopila k sporazumom, ki so jih sklenile ali podpisale države članice in Unija z eno ali več tretjimi državami ali mednarodno organizacijo. Za pristop k zgoraj navedenemu sporazumu z Republiko Moldavijo se uporablja poenostavljeni postopek. Protokol bi bilo tako treba podpisati v skladu z navedenim postopkom in členom 218(5) Pogodbe o delovanju Evropske unije. Protokol vsebuje potrebne jezikovne prilagoditve Sporazuma zaradi pristopa Hrvaške. 130 || · Obstoječe določbe na področju, na katero se nanaša predlog Določbe Protokola nadomeščajo ali dopolnjujejo določbe Sporazuma o skupnem zračnem prostoru med Evropsko unijo in njenimi državami članicami ter Republiko Moldavijo. 140 || · Usklajenost z drugimi politikami in cilji Unije Sporazum z Republiko Moldavijo spada v okvir zunanje letalske politike Unije, vzpostavljen s Sporočilom Komisije COM(2005) 79 „Razvijanje agende zunanje letalske politike Skupnosti“, ki je bilo pred kratkim revidirano s Sporočilom Komisije COM(2012) 556 „Zunanja letalska politika EU – reševanje prihodnjih izzivov“ in povezanimi sklepi Sveta. 2) Posvetovanje z deležniki in ocena učinka || · Posvetovanje z deležniki 211 || Posvetovalne metode, glavni ciljni sektorji in splošni profil vprašancev Ni relevantno. 212 || Povzetek in upoštevanje odgovorov Ni relevantno. 3) PRAVNI ELEMENTI PREDLOGA 305 || · Povzetek predlaganih ukrepov Protokol zagotavlja potrebne spremembe Sporazuma o skupnem zračnem prostoru med Evropsko unijo in njenimi državami članicami ter Republiko Moldavijo po pristopu Hrvaške k EU 1. julija 2013. 310 || · Pravna podlaga Člen 100(2) in člen 218(5) Pogodbe o delovanju Evropske unije v povezavi s členom 6(2) Akta o pristopu. 4) Proračunske posledice 409 || Predlog ne vpliva na proračun Unije. 5) DODATNE INFORMACIJE 570 || · Podrobna obrazložitev predloga Svet je pozvan k odobritvi podpisa Protokola o spremembi Sporazuma o skupnem zračnem prostoru med Evropsko unijo in njenimi državami članicami ter Republiko Moldavijo. Protokol bi bilo treba uporabljati začasno od datuma njegovega podpisa. 2015/0034 (NLE) Predlog SKLEP SVETA o podpisu in začasni uporabi Protokola o spremembi Sporazuma o skupnem zračnem prostoru med Evropsko unijo in njenimi državami članicami ter Republiko Moldavijo zaradi upoštevanja pristopa Republike Hrvaške k Evropski uniji v imenu Evropske unije in njenih držav članic SVET EVROPSKE UNIJE JE – ob upoštevanju Pogodbe o delovanju Evropske unije in zlasti člena 100(2) ter člena 218(5) Pogodbe, ob upoštevanju Akta o pristopu Hrvaške, zlasti drugega pododstavka člena 6(2) Akta, ob upoštevanju predloga Evropske komisije, ob upoštevanju naslednjega: (1) Svet je 14. septembra 2012 Komisijo pooblastil za začetek pogajanj v imenu Unije in njenih držav članic ter Republike Hrvaške za sklenitev Protokola o spremembi Sporazuma o skupnem zračnem prostoru med Evropsko unijo in njenimi državami članicami ter Republiko Moldavijo[1] zaradi upoštevanja pristopa Republike Hrvaške k Evropski uniji (v nadaljnjem besedilu: Protokol). (2) Pogajanja so se uspešno zaključila 16. septembra 2014. (3) Protokol bi bilo treba podpisati v imenu Evropske unije in njenih držav članic, pod pogojem njegove poznejše sklenitve. (4) V skladu s členom 3(2) Protokola bi bilo treba Protokol uporabljati začasno – SPREJEL NASLEDNJI SKLEP: Člen 1 1. Podpis Protokola o spremembi Sporazuma o skupnem zračnem prostoru med Evropsko unijo in njenimi državami članicami ter Republiko Moldavijo zaradi upoštevanja pristopa Republike Hrvaške k Evropski uniji se odobri v imenu Unije in njenih držav članic s pridržkom njegove sklenitve. 2. Besedilo Protokola je priloženo k temu sklepu. Člen 2 Generalni sekretariat Sveta vzpostavi instrument popolnih pooblastil za podpis Protokola, s pridržkom njegove sklenitve, za osebe, ki jih določi pogajalec Protokola. Člen 3 Protokol se v skladu s členom 3(2) Protokola s pridržkom njegove sklenitve in do začetka njegove veljavnosti uporablja začasno od podpisa s strani pogodbenic. Člen 4 Ta sklep začne veljati na dan sprejetja. V Bruslju, Za Svet Predsednik [1] Besedilo Sporazuma je bilo objavljeno v UL L 292, 20.10.2012, str. 3. PRILOGA Protokol o spremembi Sporazuma o skupnem zračnem prostoru med Evropsko unijo in njenimi državami članicami ter Republiko Moldavijo zaradi upoštevanja pristopa Republike Hrvaške k Evropski uniji k predlogu Sklepa Sveta o podpisu in začasni uporabi Protokola o spremembi Sporazuma o skupnem zračnem prostoru med Evropsko unijo in njenimi državami članicami ter Republiko Moldavijo zaradi upoštevanja pristopa Republike Hrvaške k Evropski uniji v imenu Evropske unije in njenih držav članic PROTOKOL o spremembi Sporazuma o skupnem zračnem prostoru med Evropsko unijo in njenimi državami članicami ter Republiko Moldavijo zaradi upoštevanja pristopa Republike Hrvaške k Evropski uniji REPUBLIKA AVSTRIJA, KRALJEVINA BELGIJA, REPUBLIKA BOLGARIJA, REPUBLIKA HRVAŠKA, REPUBLIKA CIPER, ČEŠKA REPUBLIKA, KRALJEVINA DANSKA, REPUBLIKA ESTONIJA, REPUBLIKA FINSKA, FRANCOSKA REPUBLIKA, ZVEZNA REPUBLIKA NEMČIJA, HELENSKA REPUBLIKA, MADŽARSKA, IRSKA, ITALIJANSKA REPUBLIKA, REPUBLIKA LATVIJA, REPUBLIKA LITVA, VELIKO VOJVODSTVO LUKSEMBURG, REPUBLIKA MALTA, KRALJEVINA NIZOZEMSKA, REPUBLIKA POLJSKA, PORTUGALSKA REPUBLIKA, ROMUNIJA, SLOVAŠKA REPUBLIKA, REPUBLIKA SLOVENIJA, KRALJEVINA ŠPANIJA, KRALJEVINA ŠVEDSKA, ZDRUŽENO KRALJESTVO VELIKA BRITANIJA IN SEVERNA IRSKA, ki so pogodbenice Pogodbe o Evropski uniji in Pogodbe o delovanju Evropske unije ter hkrati države članice Evropske unije (v nadaljnjem besedilu: države članice), in EVROPSKA UNIJA na eni strani ter REPUBLIKA MOLDAVIJA na drugi strani SO SE – ob upoštevanju pristopa Republike Hrvaške k Evropski uniji 1. julija 2013, DOGOVORILI O NASLEDNJEM – Člen 1 Republika Hrvaška je pogodbenica Sporazuma o skupnem zračnem prostoru, ki so ga 26. junija 2012 podpisale Evropska unija in njene države članice ter Republika Moldavija (v nadaljnjem besedilu: Sporazum). Člen 2 Besedilo Sporazuma v hrvaškem jeziku, ki je priloženo temu protokolu, je verodostojno pod istimi pogoji kot druge jezikovne različice. Člen 3 1. Ta protokol države pogodbenice odobrijo v skladu s svojimi postopki. Veljati začne na dan začetka veljavnosti Sporazuma. Če pa bi pogodbenice Protokol odobrile po datumu začetka veljavnosti Sporazuma, bi v skladu s členom 29(1) Sporazuma začel veljati en mesec po datumu zadnje od izmenjanih diplomatskih not pogodbenic, v kateri pogodbenice potrjujejo, da so vsi postopki, potrebni za začetek veljavnosti tega protokola, zaključeni. 2. Ta protokol se uporablja začasno od podpisa s strani pogodbenic. Člen 4 V ..., dne ... 2014, v dvojniku v vseh uradnih jezikih pogodbenic, pri čemer je vsako od teh besedil enako verodostojno. ZA DRŽAVE ČLANICE ZA REPUBLIKO MOLDAVIJO ZA EVROPSKO UNIJO